CELEX: 32022D0118
Language: ro
Date: 2022-01-27 00:00:00
Title: Decizia (PESC) 2022/118 a Consiliului din 27 ianuarie 2022 de modificare a Deciziei 2011/72/PESC privind măsuri restrictive îndreptate împotriva anumitor persoane și entități având în vedere situația din Tunisia

28.1.2022   
               
               
                  RO
               
               
                  Jurnalul Oficial al Uniunii Europene
               
               
                  L 19/67
               
            
         DECIZIA (PESC) 2022/118 A CONSILIULUI
         din 27 ianuarie 2022
         de modificare a Deciziei 2011/72/PESC privind măsuri restrictive îndreptate împotriva anumitor persoane și entități având în vedere situația din Tunisia
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 31 ianuarie 2011, Consiliul a adoptat Decizia 2011/72/PESC (1) privind măsuri restrictive îndreptate împotriva anumitor persoane și entități având în vedere situația din Tunisia.
                  
               
                     (2)
                  
                  
                     Pe baza unei reexaminări a Deciziei 2011/72/PESC, măsurile restrictive ar trebui prelungite până la 31 ianuarie 2023 pentru 42 de persoane și până la 31 iulie 2022 pentru o persoană. În plus, în anexa la respectiva decizie, expunerile de motive ar trebui modificate pentru trei persoane, iar informațiile referitoare la aplicarea dreptului la apărare și a dreptului la protecție jurisdicțională efectivă în temeiul legislației tunisiene ar trebui modificate pentru șapte persoane.
                  
               
                     (3)
                  
                  
                     Prin urmare, Decizia 2011/72/PESC ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            Decizia 2011/72/PESC se modifică după cum urmează:
            
                        1.
                     
                     
                        Articolul 5 se înlocuiește cu următorul text:
                        
                           „Articolul 5
                           
                              (1)   Prezenta decizie se aplică până la 31 ianuarie 2023.
                           
                           
                              (2)   Prin derogare de la alineatul (1), măsurile prevăzute la articolul 1 se aplică în ceea ce privește rubrica numărul 45 din anexă până la 31 iulie 2022.
                           
                           
                              (3)   Prezenta decizie se reexaminează permanent. Decizia poate fi reînnoită sau modificată, după caz, în situația în care Consiliul consideră că obiectivele acesteia nu au fost îndeplinite.”
                           
                        
                     
                  
                        2.
                     
                     
                        Anexa se modifică în conformitate cu anexa la prezenta decizie.
                     
                  
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 27 ianuarie 2022.
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  Decizia 2011/72/PESC a Consiliului din 31 ianuarie 2011 privind măsuri restrictive îndreptate împotriva anumitor persoane și entități având în vedere situația din Tunisia (JO L 28, 2.2.2011, p. 62).
      
      
         
            ANEXĂ
            Anexa la Decizia 2011/72/PESC se modifică după cum urmează:
            
                        (i)
                     
                     
                        Următoarele rubrici din secțiunea „A. Lista persoanelor și entităților menționate la articolul 1” se înlocuiesc cu următorul text:
                        
                                     
                                 
                                 
                                    Nume
                                 
                                 
                                    Date de identificare
                                 
                                 
                                    Motive
                                 
                              
                                    „7.
                                 
                                 
                                    Halima Bent Zine El Abidine Ben Haj Hamda BEN ALI
                                 
                                 
                                    Cetățenie: tunisiană
                                    Locul nașterii: Tunis, Tunisia
                                    Data nașterii: 17 iulie 1992
                                    Ultima adresă cunoscută: Palatul prezidențial, Tunis, Tunisia
                                    Carte de identitate nr.: 09006300
                                    Țara emitentă: Tunisia
                                    Sexul: femeiesc
                                    Alte informații: fiica lui Leïla TRABELSI
                                 
                                 
                                    Persoana face obiectul unor proceduri judiciare, sau al unui proces de recuperare a activelor în urma unei hotărâri judecătorești finale, desfășurate de autoritățile tunisiene pentru complicitate la deturnare de fonduri publice de către un funcționar public, complicitate la abuz în serviciu din partea unui funcționar public pentru a procura unei terțe persoane un avantaj nejustificat și pentru a cauza un prejudiciu administrației, abuz de influență asupra unui funcționar public în vederea obținerii în mod direct sau indirect a unui avantaj pentru o altă persoană, și asociată cu Leila Trabelsi (nr. 2).
                                 
                              
                                    29.
                                 
                                 
                                    Ghazoua Bent Zine El Abidine Ben Haj Hamda BEN ALI
                                 
                                 
                                    Cetățenie: tunisiană
                                    Locul nașterii: Le Bardo
                                    Data nașterii: 8 martie 1963
                                    Ultima adresă cunoscută: 49 avenue Habib Bourguiba – Carthage
                                    Carte de identitate nr.: 00589758
                                    Țara emitentă: Tunisia
                                    Sexul: femeiesc
                                    Alte informații: medic, fiica lui Naïma EL KEFI, căsătorită cu Slim ZARROUK
                                 
                                 
                                    Persoana face obiectul unor proceduri judiciare, sau al unui proces de recuperare a activelor în urma unei hotărâri judecătorești finale, desfășurate de autoritățile tunisiene pentru complicitate la deturnare de fonduri publice de către un funcționar public, complicitate la abuz în serviciu din partea unui funcționar public pentru a procura unei terțe persoane un avantaj nejustificat și pentru a cauza un prejudiciu administrației, abuz de influență asupra unui funcționar public în vederea obținerii în mod direct sau indirect a unui avantaj pentru o altă persoană, și asociată cu Slim Zarrouk (nr. 30).
                                 
                              
                                    42.
                                 
                                 
                                    Ghazoua Bent Hamed Ben Taher BOUAOUINA
                                 
                                 
                                    Cetățenie: tunisiană
                                    Locul nașterii: Monastir
                                    Data nașterii: 30 august 1982
                                    Ultima adresă cunoscută: rue Ibn Maja – Khezama est – Sousse
                                    Carte de identitate nr.: 08434380
                                    Țara emitentă: Tunisia
                                    Sexul: femeiesc
                                    Alte informații: fiica lui Hayet BEN ALI, căsătorită cu Badreddine BENNOUR
                                 
                                 
                                    Persoana face obiectul unor proceduri judiciare, sau al unui proces de recuperare a activelor în urma unei hotărâri judecătorești finale, desfășurate de autoritățile tunisiene pentru complicitate la deturnare de fonduri publice de către un funcționar public, complicitate la abuz în serviciu din partea unui funcționar public pentru a procura unei terțe persoane un avantaj nejustificat și pentru a cauza un prejudiciu administrației, abuz de influență asupra unui funcționar public în vederea obținerii în mod direct sau indirect a unui avantaj pentru o altă persoană, și asociată cu Hayet Ben Ali (nr. 33).”
                                 
                              
                  
                        (ii)
                     
                     
                        În următoarele rubrici din secțiunea B, „Dreptul la apărare și dreptul la protecție jurisdicțională efectivă în temeiul legislației tunisiene”, sub titlul „Aplicarea dreptului la apărare și dreptul la protecție jurisdicțională efectivă”, se adaugă următoarele teze finale:
                        
                                    „25.
                                 
                                 
                                    La 15 februarie 2021 și la 10 martie 2021, domnul CHIBOUB a fost audiat de un judecător de instrucție în cauza 19592/1. La 31 martie 2021, judecătorul de instrucție a decis să separe cauza sa de cauza generală 19592/1. Cauza 1137/2 este pendinte.
                                 
                              
                                    26.
                                 
                                 
                                    La 31 martie 2021, judecătorul de instrucție a decis să separe cauza sa de cauza generală 19592/1. Cauza 1137/2 este pendinte.
                                 
                              
                                    30.
                                 
                                 
                                    O hotărâre a Curții de Apel din Tunis din 15 aprilie 2021 în cauza 29443 l-a condamnat pentru deturnare de fonduri publice.
                                 
                              
                                    31.
                                 
                                 
                                    O hotărâre a Curții de Apel din Tunis din 1 noiembrie 2018 în cauza 27658 l-a condamnat pentru deturnare de fonduri publice.
                                 
                              
                                    33.
                                 
                                 
                                    O hotărâre din 14 martie 2019 în cauza 40800 a condamnat-o pentru deturnare de fonduri publice.
                                 
                              
                                    34.
                                 
                                 
                                    O hotărâre din 7 ianuarie 2016 în cauza 28264 a condamnat-o pentru deturnare de fonduri publice.
                                 
                              
                                    46.
                                 
                                 
                                    O hotărâre a Tribunalului de Primă Instanță din Tunis din 21 martie 2019 în cauza 41328/19 l-a condamnat pentru deturnare de fonduri publice.”